Kinnitatud Torgu Kogukonnamaja MTÜ üldkoosolekul

25.jaanuaril 2015.aastal üldkoosoleku otsusega.

TRAKTORITEENUSE OSUTAMISE TINGIMUSED

1. Teenust osutatakse ainult tehniliselt täiesti korras, kehtiva liikluskindlustuse ja tehnilise ülevaatusega traktoriga.
2. Teenust osutatakse üldjuhul Torgu valla territooriumil, vajadusel ka Salme valla Sõrve poolsaarel asuval territooriumil, erandkorras ja hädavajadusel osutatakse teenust kaugemates piirkondades.
3. Teenust osutatakse traktorile sobivate haakeseadmete olemasolul, seadmete sobivuse üle otsustab teenust osutav traktorist kooskõlastatult traktori eest vastutavate isikute Peeter Aadussoo ja Epp Petroviga.
4. Tasu teenuste eest arvestatakse teenuse osutamise aja ja kehtiva hinnakirja järgi, soodustus on ette nähtud Torgu valla elanikele.
5. Erandkorras on lubatud teha teenust ka kliendi poolt soetatud kütusega, sel juhul on tunni hind 10 eurot madalam. Erandi lubamise otsustab teenuse osutaja iga kord eraldi ja informeerib sellest juhatuse liiget Epp Petrovit. Mittekvaliteetse kütuse kasutamisest tingitud kahjustused traktorile kompenseerib MTÜ-le kütuse andnud klient.
6. Isikutele, kes ei ole õigeaegselt tasunud neile osutatud teenuse eest , võib teenuse osutamisest keelduda. Isikutele, kes on jäänud osutatud teenuse eest võlgu, teenust ei osutata.
7. Traktoriga tohivad teenust osutada ilma juhatuse liiget Epp Petrovit teavitamata ainult traktori passis registreeritud kasutajad: Peeter Aadussoo, Vaido Aadussoo, Ülle Aadussoo, Ülo Valmas, Ene Leppik, Marko Õunpuu. Teised isikud saavad selleks õiguse juhatuse liikme Epp Petrovi poolt väljastatud volituse alusel. Volitusi annab juhatuse liige Epp Petrov välja vaid kooskõlastatult eelnevalt nimetatud kasutajatega.